Na temelju članka 5. Zaključka o uvjetima i načinu korištenja sredstava naknade za pravo lova za 2022. godinu, KLASA: 323-01/22-02/3, URBROJ: 251-01-02-22-2 od 21. travnja 2022. godine, Gradski ured za gospodarstvo, ekološku održivost i strategijsko planiranje, objavljuje

|  |
| --- |
| **JAVNI POZIV ZA KORIŠTENJE SREDSTAVA NAKNADE ZA PRAVO LOVA ZA 2022. GODINU** |

|  |
| --- |
| **1. PREDMET JAVNOG POZIVA**  |

Predmet javnog poziva je prikupljanje zahtjeva za korištenja sredstava naknade za pravo lova za 11 zajedničkih lovišta na području Grada Zagreba za 2022. godinu.

Sredstva naknade za pravo lova (dalje u tekstu: sredstva naknade) u iznosu od 45.000,00 kuna namjenski su prihod Proračuna Grada Zagreba za 2022. razdjel 08. Gradskog ureda za gospodarstvo, ekološku održivost i strategijsko planiranje.

Sredstvima naknade financirat će se:

1. aktivnosti unaprjeđenja i razvoja lovstva:

- održavanje lovno-tehničkih objekata

- nabava fazanske divljači starosti 16 i više tjedana u skladu s lovnogospodarskom osnovom,

2. mjere za sprečavanje šteta od divljači:

- osiguranje hrane i vode za divljač u lovištu,

- nabava repelenata - mehaničkih, elektroničkih i kemijskih zaštitnih sredstava, vidljivih i zvučnih plašila, elektroničkih detektora divljači,

- edukacija vlasnika i korisnika poljoprivrednog i šumskog zemljišta, vlasnika domaćih životinja i drugih fizičkih i pravnih osoba kojima divljač može prouzročiti štetu o mjerama, radnjama i zahvatima koje su dužni poduzimati u svrhu zaštite svoje imovine od nastanka šteta od divljači te pružanje pomoći u provedbi mjera.

|  |
| --- |
| **2. TRAJANJE JAVNOG POZIVA** |

Javni poziv će biti otvoren do iskorištenja sredstava, a najkasnije do 15.06.2022.

|  |
| --- |
| **3. KORISNICI** |

Korisnici sredstava mogu biti lovozakupnici zajedničkih lovišta na području Grada Zagreba.

|  |
| --- |
| **4. IZNOS POTPORE**  |

Najviši ukupni godišnji iznos sredstava po jednom korisniku može iznositi do 4.500,00 kuna i to 2.500,00 kuna za aktivnosti razvoja i unapređenja lovstva iz članka 2. točke 1. Zaključka o uvjetima i načinu korištenja sredstava naknade za pravo lova za 2022. godinu (u daljnjem tekstu Zaključak) te 2.000,00 kuna za mjere za sprječavanje šteta od divljači iz članka 2. točke 2. Zaključka.

|  |
| --- |
| **5. UVJETI ZA DODJELU SREDSTAVA** |

1. da su zakupnici prava lova u zajedničkim lovištima na području Grada Zagreba,
2. da nemaju dugovanja s naslova lovozakupnine,
3. da se služe pravom lova sukladno ugovoru o zakupu prava lova,
4. da prijava na Javni poziv sadrži sve podatke, dokumentaciju i popunjene obrasce.

Dokaze o ispunjavanju uvjeta iz točaka 1. - 2. pribavlja gradsko upravno tijelo koje provodi Javni poziv.

|  |
| --- |
| **6. DOKUMENTACIJA**  |

1. Obrazac prijave za korištenje sredstava za razvoj i unapređivanje lovstva u 2022. godini,
2. Troškovnik,
3. Dokaz o unosu propisanih podataka u Središnju lovnu evidenciju koji se odnose na izvršenje plana za proteklu lovnu godinu (sukladno čl. VII Ugovora: preslike ispunjenih obrazaca LGO od 3-11, preslike ispunjenih obrazaca ETD-2, preslike ispunjenih obrazaca PUD (ako je primjenjivo),
4. Preslika ugovora sa bankom ili presliku kartice žiro računa.

|  |
| --- |
| **7. PODNOŠENJE PRIJAVA** |

Prijava na javni poziv podnosi se na obrascu prijave, koji je prilog ovoga javnog poziva, a koji se može preuzeti u Gradskom uredu za poljoprivredu i šumarstvo, Zagreb, Avenija Dubrovnik 12/IV ili Trg Dragutina Domjanića 4, Sesvete, svakog radnog dana od 9,00 do 15,00 sati, a dostupan je i na internetskoj stranici Grada Zagreba ([www.zagreb.hr](http://www.zagreb.hr)).

Prijave na javni poziv predaju se zajedno s propisanom dokumentacijom poštom preporučeno ili neposredno u pisarnicu gradske uprave na adresu:

***GRAD ZAGREB***

***Gradski ured za gospodarstvo, ekološku održivost i strategijsko planiranje***

 ***Avenija Dubrovnik 12, 10000 Zagreb***

***Trg Dragutina Domjanića 4, Sesvete***

Sva pitanja u vezi javnog poziva mogu se tijekom trajanja poziva poslati na e-mail: geos@zagreb.hr najkasnije 5 dana prije isteka roka za predaju prijava na javni poziv.

|  |
| --- |
| **8. POSTUPAK ODOBRAVANJA I NAČIN DODJELE POTPORA**  |

Ispunjavanje uvjeta Javnog poziva te administrativnu kontrolu prijava provjeravat će Gradski ured za gospodarstvo, ekološku održivost i strategijsko planiranje.

Nepravodobne prijave, prijave koje nisu podnesene na način utvrđen javnim pozivom i prijave koje ne ispunjavaju uvjete javnog poziva, neće se razmatrati te se neće uvrstiti na listu korisnika sredstava, a podnositelji će o tome biti pisano obaviješteni.

Gradonačelnik Grada Zagreba odlučuje o dodjeli sredstava naknade zaključkom o utvrđivanju liste korisnika sredstava naknade na temelju prijedloga Gradskog ureda za gospodarstvo, ekološku održivost i strategijsko planiranje.

Sredstva naknade se isplaćuju na temelju ugovora o korištenju sredstava koji će sklopiti Grad Zagreb i korisnik.

|  |
| --- |
| **9. ROK ZA RJEŠAVANJE PRIJAVA**  |

Prijave će se riješiti u roku od 30 dana od dana isteka roka za podnošenje prijava.

|  |
| --- |
| **10. OBJAVA REZULTATA JAVNOG POZIVA UGOVOR O FINANCIRANJU I MODEL PLAĆANJA** |

Lista korisnika sredstava naknade objavljuje se na web-stranici Grada Zagreba (www.zagreb.hr) i sadrži podatke o korisniku i iznosu sredstava naknade.

Sredstva naknade se isplaćuju na temelju ugovora o korištenju sredstava koji će sklopiti Grad Zagreb i korisnik.